Af Hargaysigu waa lahjad ka mid ah lahjadaha af Soomaaliga ,waana mid aad u fudud xaga fahanka iyo ku hadalkaba.Lahjadani waxay ka faracmatay Af maxaa tiriga, waxana lagaga hadlaa deegaano ka tirsan Somaliland gaar ahaan Maroodi jeex iyo aagiisa. Lahajadan hadii la eego naxawaha ay ku fadhido wuxuu aad ugu dhaw yahay oo aan laga sooci karin lahjada qoraalka. Balse la odhan karo waaba iyada. Qaacidada koowaad: ereyga (yara) Inta badan waxa lagu gartaa erayga (yara),oo aan macnihiisa si rasmi ah loo sugi karin. Badanaa waxa la isticmaalaa fal kadib.Tusaale: Koob biyo ah ii yara keen Qaacidada labaad:ereyga (dee) Ereygani sidoo kale wuxuu daba yimaadaa fal laakiin isaga waxa la idsicmaalaa xilliga cadhada ama marka uu qofku si xun u hadlayo. Tusaale: 1- War soo dhaqaaq dee, ma maantoo dhan baanu ku sugnaa? 2-(Aar maadigaa laguu yeedhayaa? Mayee waa kan dee.) Qaacidada saddexaad: Xarafka "J" iyo "G" Xarafka J waxa la moodaa sh.Laakin waa la kala gartaa oo aad is kuguma eeka. Xarafka G badanaa marka uu ereyada ugu dambeeyo ama dhexda ku jiro waa Khafiif oo ma adka sida xiruuta kale.